Cum a reacționat Vladimir Putin după ce Maia Sandu a câștigat alegerile prezidențiale din Moldova.
Vladimir Putin i-a transmis un mesaj de felicitare câștigătoarei alegerilor prezidențiale din Rep. Moldova, Maia Sandu. Maia Sandu a câștigat în fața lui Igor Dodon. Putin: "Sper la o dezvoltare constructivă a relațiilor dintre țările noastre".
Președintele Rusiei Vladimir Putin i-a transmis un mesaj de felicitare Maiei Sandu, după câștigarea alegerilor prezidențiale din Rep. Moldova, anunță Kremlinul."Sper ca activitatea dumneavoastră în funcția de șef al statului va contribui la o dezvoltare constructivă a relațiilor dintre țările noastre. Acest lucru, fără îndoială, este în interesul fundamental al rușilor și al moldovenilor. Succes, sănătate și prosperitate", i-a transmis Vladimir Putin, într-o telegramă.Purtătorul de cuvânt al Kremlinului a indicat că Rusia respectă alegerea poporului moldovean şi speră că va stabili o relaţie de lucru cu Maia Sandu.Candidata Partidului Acţiune şi Solidaritate (PAS), Maia Sandu, a câştigat cel de-al doilea tur al alegerilor prezidenţiale din Republica Moldova, cu 57,75% din voturi, faţă de 42,25% obţinute de socialistul Igor Dodon, după centralizarea tuturor voturilor.